**Отворене пријаве за Фулбрајт програм академске размене** **за академску 2022/23. годину**

Амбасада Сједињених Америчких Држава у Србији отворила је пријаве за Фулбрајт програм академске размене за академску 2022/23. годину.

Програм у Србији постоји од 2017. године, а у оквиру програма доступне су 2 категорије:

1. **Фулбрајт програм за мастер студије** (*Fulbright Graduate Study Program*)
* Намењен похађању мастер студија у трајању од 1 године или дуже на универзитетима у Америци.
* За програм могу аплицирати кандидати који у време пријаве имају завршене основне студије.
* Више информација о условима конкурса и начину пријаве можете наћи [овде](https://rs.usembassy.gov/fulbright-graduate-study-program-competition-2022-2023/).
1. **Фулбрајт истраживачки програм за студенте докторских студија** (*Fulbright Non-Degree Research Program for Doctoral Students*)
* Програм је намењен студентима докторских студија са универзитета у Србији који желе да на универзитету у Америци спроводе истраживање које је везано за њихову докторску дисертацију.
* Трајање гранта је 6 до 9 месеци.
* Више информација о овом конкурсу и начину пријаве можете наћи [овде](https://rs.usembassy.gov/fulbright-non-degree-research-program-for-doctoral-students-2022-2023/).

Области у оквиру којих можете да се пријавите за програм: агрономија, америчка историја, америчка књижевност, америчке студије, антропологија, археологија, биолошке науке, хемија, комуникације, компјутерске науке, економија, образовање, инжењерство, науке о заштити животне средине, географија, геологија, информационе науке, журнализам, право, библиотечке науке, лингвистика, математика, филозофија, физика, политичке науке, психологија, социјални рад, социологија, примењена лингвистика.

**Рок за пријаву: 5. април 2021. године**

Стипендија Фулбрајт програма покрива трошкове школарине и такси на универзитету, месечну новчану накнаду, трошкове здравственог осигурања, као и трошкове авио-превоза.

За сва додатна питања можете се обратити Амбасади Сједињених Америчких Држава у Београду путем имејла BelgradeFulbright@state.gov.

|  |
| --- |
|  |